Document ID: 32007D0390

A BIZOTTSÁG HATÁROZATA
(2007. június 7.)
az állategészségügy és az állatjóllét területén az informatikai támogatásra és a kommunikációs tevékenységre vonatkozó 2007. évi kiadások finanszírozásáról
(2007/390/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 17., 37. és 37a. cikkére,
mivel:
(1)
Az integrált számítógépes állat-egészségügyi rendszer kifejlesztéséről szóló, 2002. december 30-i 2003/24/EK bizottsági határozat (2) által előírt TRACES-rendszer elhelyezése, irányítása és karbantartása a Bizottság felelőssége, és így közösségi finanszírozást igényel. E pénzügyi hozzájárulás a 90/424/EGK határozat 37a. cikkén alapul.
(2)
Az állatbetegségek Közösségen belüli bejelentéséről szóló, 1982. december 21-i 82/894/EGK tanácsi irányelv (3) alapján, az állatbetegségek kódolt formájának és bejelentésük kódjainak a 82/894/EGK tanácsi irányelvnek megfelelően történő meghatározásáról szóló, 2005. március 1-jei 2005/176/EK bizottsági határozattal (4) létrehozott értesítési rendszert az elengedhetetlen technológiai fejlesztések bevezetésével naprakésszé kell tenni. A Közösség pénzügyi hozzájárulása a 90/424/EGK határozat 37. cikkén alapul.
(3)
Az állategészségüggyel és az állatjólléttel kapcsolatos tájékoztatási politika megköveteli az e téren tapasztalható technológiai és tudományos fejleményekről való tájékoztatást. A Közösség pénzügyi hozzájárulása a 90/424/EGK határozat 17. cikkén alapul.
(4)
E határozat az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet (5) 75. cikkének, illetve az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (6) 90. cikkének értelmében vett finanszírozási határozatnak minősül.
(5)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
A KÖVETKEZŐKÉPPEN HATÁROZOTT:
1. cikk
TRACES
A 2003/24/EK határozat által előírt TRACES-rendszer elhelyezésére, irányítására és karbantartására a következő összegek és célkitűzések engedélyezettek:
-
560 000 EUR az elhelyezésre,
-
440 000 EUR a rendszer felhasználóinak nyújtott segítség keretében szükséges logisztikai eszközök beszerzésére,
-
200 000 EUR a rendszer az új jogi és műszaki fejleményekhez való igazításához szükséges karbantartási eszközök beszerzésére,
-
300 000 EUR a szükséges informatikai fejlesztésekhez.
2. cikk
Az állatbetegségek bejelentési rendszere
A 2005/176/EK határozatban előírt értesítési rendszer naprakésszé tételére 150 000 EUR engedélyezett.
3. cikk
Az állategészségügy és az állatjóllét területén folytatott kommunikáció
A Bizottság által az illetékes hatóságok és az állampolgárok tájékoztatására, az állategészségüggyel és az állatjólléttel kapcsolatos közösségi jogalkotásra vonatkozó információk közzétételére a következő összegek és célkitűzések engedélyezettek:
-
240 000 EUR a kiadványokra, továbbá információk és az állat-egészségügyi stratégia közzétételére,
-
130 000 EUR a kiadványokra, továbbá információk és az állatjólléti stratégia közzétételére.
4. cikk
A szerződések odaítélési eljárása
A szerződő felek kiválasztására a meglévő keretszerződések vagy a 2007 során elindított pályázati felhívások alapján kerül sor.
Kelt Brüsszelben, 2007. június 7-én.

Labels: 12
2
4
6